Vilniaus ikimokyklinukų vokalinių ansamblių ir chorų festivalio ,,Katės pėdutė“ nuostatai

**I. TIKSLAI IR UŽDAVINIAI**

1. Puoselėti dainavimo tradicijas, aktyvinti ir populiarinti ikimokyklinukų ir priešmokyklinukų muzikinę veiklą.
2. Lavinti vaikų meninius, vokalinius įgūdžius, sceninę kultūrą.
3. Plėtoti Vilniaus darželių ir priešmokyklines grupes turinčių mokyklų bendravimą ir bendradarbiavimą.

**II. FESTIVALIO DALYVIAI**

1. Festivalio dalyviai – Vilniaus miesto darželių ir priešmokyklines grupes turinčių mokyklų auklėtiniai (dalyvių amžius 3 – 7 metai).
2. Dalyviai festivaliui parengia po 2 laisvai pasirenkamas dainas. Pageidautina, kad viena iš atliekamų dainų būtų apie kates.
3. Dainos atliekamos gyvai su fortepijono ar kitų instrumentų akompanimentu.

**III. FESTIVALIO ORGANIZAVIMAS**

1. Festivalis vyks 2019 m. balandžio 7 d. 12.00 val. Vilniaus mokytojų namų Didžiojoje salėje, Vilniaus g. 33, Vilnius. Registracija – 11.00 val.
2. Paraiškos priimamos iki kovo 29 dienos, užpildant registracijos formą. Ją rasite paspaudę šią nuorodą: <https://goo.gl/forms/JachURU6owkPqgGX2>.
3. Festivalio mokestis – 2 eurai kiekvienam dalyviui. Dalyvio mokestį galima mokėti grynaisiais festivalio dieną arba pavedimu iš anksto:  
   Mokėjimo gavėjas: VšĮ Choro studija „Ugnelė“  
   Bankas: Luminor  
   Sąskaitos nr.: LT47 4010 0424 0282 2717  
   Mokėjimo paskirtis: festivalis „Katės pėdutė“, ugdymo įstaigos pavadinimas

**IV. BAIGIAMOSIOS NUOSTATOS**

1. Festivalio iniciatorė ir kuratorė – muzikos mokyklos „Ugnelė“ parengiamojo choro vadovė Martyna Domarkaitė, koordinatorė – jaunučių choro vadovė Greta Gustaitė.
2. Informacija apie renginį ir registraciją teikiama el. paštu [martynadomarkaite@yahoo.com](mailto:martynadomarkaite@yahoo.com),

telefonu 8 624 84405.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_